title: 2009/59/EK: Eiropas Centrālās bankas Lēmums ( 2008. gada 31. decembris ) par to, kā Národná banka Slovenska apmaksā Eiropas Centrālās bankas kapitālu, nodod ārējo rezervju aktīvus un veic iemaksas rezervēs un uzkrājumos (ECB/2008/33)

text:
               24.1.2009

               LV

               Eiropas Savienības Oficiālais Vēstnesis

               L 21/83

      EIROPAS CENTRĀLĀS BANKAS LĒMUMS

   (2008. gada 31. decembris)
   par to, kā Národná banka Slovenska apmaksā Eiropas Centrālās bankas kapitālu, nodod ārējo rezervju aktīvus un veic iemaksas rezervēs un uzkrājumos
   (ECB/2008/33)
   (2009/59/EK)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus (turpmāk tekstā –“ECBS Statūti”) un jo īpaši to 30.1., 30.3., 49.1. un 49.2. pantu,
   tā kā:

               (1)

               Atbilstoši 1. pantam Padomes 2008. gada 8. jūlija Lēmumā 2008/608/EK saskaņā ar Līguma 122. panta 2. punktu par vienotās valūtas ieviešanu Slovākijā 2009. gada 1. janvārī (1) Slovākija izpildījusi euro ieviešanai nepieciešamos nosacījumus, un izņēmuma statuss, kas tai noteikts saskaņā ar 2003. gada Pievienošanās akta (2) 4. pantu, tiks atcelts no 2009. gada 1. janvāra.

               (2)

               ECBS Statūtu 49.1. pants nosaka, ka tās dalībvalsts nacionālajai centrālajai bankai (NCB), kuras izņēmuma statuss tiek atcelts, jāapmaksā tās parakstītā daļa Eiropas Centrālās bankas (ECB) kapitālā tāpat, kā to izdarījušas pārējo iesaistīto dalībvalstu centrālās bankas. Pašreizējo iesaistīto dalībvalstu NCB ir pilnībā apmaksājušas to daļu parakstītajā ECB kapitālā (3). Národná banka Slovenska svērums ECB kapitāla atslēgā atbilstoši 2008. gada 12. decembra Lēmuma ECB/2008/23 par nacionālo centrālo banku procentuālo daļu Eiropas Centrālās bankas kapitāla parakstīšanas atslēgā (4) 2. pantam ir 0,6934 %. Národná banka Slovenska jau daļēji apmaksājusi tās parakstīto ECB kapitāla daļu saskaņā ar 1. pantu 2006. gada 18. decembra Lēmumā ECB/2006/26, ar ko nosaka pasākumus, kas vajadzīgi Eiropas Centrālās bankas kapitāla apmaksai, kuru veic neiesaistītās valstu centrālās bankas (5). Tāpēc atlikusī summa ir EUR 37 216 406,81, ko iegūst, reizinot ECB parakstīto kapitālu (EUR 5 760 652 402,58) ar Národná banka Slovenska kapitāla atslēgas svērumu (0,6934 %), atņemot tās parakstītā ECB kapitāla daļu, kas jau apmaksāta.

               (3)

               ECBS Statūtu 49.1. pants saistībā ar 30.1. pantu nosaka, ka tās dalībvalsts NCB, kuras izņēmuma statuss tiek atcelts, jāpārskaita ECB arī ārējo rezervju aktīvi. Nododamo summu saskaņā ar ECBS Statūtu 49.1. pantu nosaka, reizinot atbilstoši konkrētā brīža valūtas kursiem noteiktu euro vērtību tiem ārējo rezervju aktīviem, kas saskaņā ar ECBS Statūtu 30.1. pantu jau ir pārskaitīti ECB, ar koeficientu, kas ir attiecība starp daļu skaitu, uz ko ir parakstījusies attiecīgā nacionālā centrālā banka, un daļu skaitu, ko citu iesaistīto dalībvalstu NCB jau ir apmaksājušas. Nosakot “ārējo rezervju aktīvus, kas saskaņā ar 30.1. pantu jau nodoti ECB”, pienācīgi jāņem vērā agrākās ECB kapitāla atslēgas korekcijas (6) saskaņā ar ECBS Statūtu 29.3. pantu un ECB kapitāla atslēgas paplašināšanas saskaņā ar ECBS Statūtu 49.3. pantu (7). Tādējādi saskaņā ar 2008. gada 12. decembra Lēmumu ECB/2008/27, ar ko nosaka pasākumus, kas vajadzīgi iemaksām Eiropas Centrālās bankas uzkrātajā pašu kapitāla vērtībā un nacionālo centrālo banku prasību koriģēšanai, kuras ekvivalentas nodotajiem ārējo rezervju aktīviem (8), atbilstoši ECBS Statūtu 30.1. pantam Eiropas Centrālajai bankai jau nodoto ārējo rezervju euro ekvivalents ir EUR 44 154 040 257,26.

               (4)

               Ārējo rezervju aktīviem, ko Národná banka Slovenska nodod ECB, jābūt ASV dolāros un zeltā.

               (5)

               ECBS Statūtu 30.3. pants nosaka, ka katras iesaistītās dalībvalsts NCB ir prasība pret ECB, kas ir ekvivalenta ārējo rezervju aktīviem, kurus tā nodevusi ECB. Noteikumi par pašreizējo iesaistīto dalībvalstu NCB prasību pret ECB nominālu un procentu samaksu (9), jāpiemēro arī Národná banka Slovenska prasības nominālam un procentu samaksai.

               (6)

               ECBS Statūtu 49.2. pants nosaka, ka tās dalībvalsts NCB, kuras izņēmuma statuss tiek atcelts, jāveic iemaksa ECB rezervēs, uzkrājumos, kas pielīdzināti rezervēm, kā arī jāpapildina summas, kas vēl jāiemaksā šajās rezervēs un uzkrājumos atbilstoši peļņas un zaudējumu pārskatam uz 31. decembri gadā pirms izņēmuma statusa atcelšanas. Šīs iemaksas summu nosaka saskaņā ar ECBS Statūtu 49.2. pantu.

               (7)

               Pēc analoģijas ar Eiropas Centrālās bankas Reglamenta (10) 3.5. pantu Národná banka Slovenska prezidentam bija tiesības izteikt savu apsvērumus par šo lēmumu pirms tā pieņemšanas,

         IR NOLĒMUSI ŠĀDI.
   1. pants
   Definīcijas
   Šajā lēmumā:

               —

               “iesaistītā dalībvalsts” ir dalībvalsts, kas ieviesusi euro,

               —

               “ārējo rezervju aktīvi” ir zelts vai skaidra nauda,

               —

               “zelts” ir Trojas unces zelta Londonas Labas piegādes stieņos (London Good Delivery) kā noteikusi Londonas Dārgmetālu tirgus asociācija (London Bullion Market Association),

               —

               “Eurosistēma” ir ECB un iesaistīto dalībvalstu NCB,

               —

               “vērtspapīri” ir jebkuri ECB noteikti vērtspapīri vai finanšu instrumenti,

               —

               “skaidrā nauda” ir Amerikas Savienoto Valstu likumīgā valūta (ASV dolārs).

         2. pants
   Kapitāla apmaksa
   1.   Národná banka Slovenska2009. gada 1. janvārī apmaksā tās parakstītās ECB kapitāla daļas atlikušo summu, kas atbilst EUR 37 216 406,81.
   2.   Národná banka Slovenska2009. gada 2. janvārī ar atsevišķu pārskaitījumu Eiropas Centrālajai bankai samaksā 1. punktā norādīto summu, izmantojot Eiropas Automatizēto reālā laika bruto norēķinu sistēmu (TARGET2).
   3.   Národná banka Slovenska2009. gada 2. janvārī ar atsevišķu TARGET2 pārskaitījumu samaksā ECB procentus, kas 2009. gada 1. janvārī uzkrājušies par summu, kura ECB pienākas saskaņā ar 2. punktu.
   4.   Saskaņā ar 3. punktu uzkrātos procentus aprēķina katru dienu, izmantojot faktisko vairāk nekā 360 dienu aprēķināšanas metodi un likmi, kas atbilst Eurosistēmas pēdējā galvenajā refinansēšanas operācijā lietotajai robežlikmei.
   3. pants
   Ārējo rezervju aktīvu nodošana
   1.   Národná banka Slovenska2009. gada 1. janvāri saskaņā ar šo pantu un noteikumiem, kas pieņemti atbilstoši šim pantam, šādi pārskaita ECB ārējo rezervju aktīvu summu ASV dolāros un zeltā, kas ekvivalenta EUR 443 086 155,98:

               Vērtspapīru un skaidrās naudas ASV dolāru summas euro ekvivalents

               Zelta summas euro ekvivalents

               Kopējās summas euro ekvivalents

               376 623 232,58

               66 462 923,40

               443 086 155,98

         2.   Ārējo rezervju aktīvu euro ekvivalenta summu, kas Národná banka Slovenska jāpārskaita saskaņā ar 1. punktu, aprēķina, pamatojoties uz euro un ASV dolāra kursu, kādu 24 stundu ilgā rakstiskā konsultāciju procedūrā 2008. gada 31. decembrī nosaka Eurosistēma un Národná banka Slovenska, un zeltam – pamatojoties uz zelta cenu ASV dolāros par Trojas unci zelta, kāda noteikta Londonas zelta cenas fiksēšanā 2008. gada 31. decembrī 10.30 pēc Londonas laika.
   3.   ECB cik ātri vien iespējams apstiprina Národná banka Slovenska summas, kas aprēķinātas saskaņā ar 2. punktu.
   4.   Národná banka Slovenska pārskaita ECB vērtspapīru ASV dolāros portfeli un skaidro naudu, kuru valūtas riska kvantitatīvais rādītājs (VaR) attiecībā pret ECB taktisko etalonu pārskaitījuma laikā nepārsniedz limitu, ko piemēro tirdzniecības portfeļiem attiecībā pret ECB noteikto taktisko etalonu. Vērtspapīru ASV dolāros portfelim un skaidrajai naudai jāatbilst arī ECB noteiktajiem kredītlimitiem.
   5.   Skaidrā nauda tiek pārskaitīta uz ECB norādītajiem kontiem. Norēķinu diena skaidrai naudai, kas jāpārskaita ECB, ir 2009. gada 2. janvāris. Národná banka Slovenska norēķinu dienā dod rīkojumu pārskaitīt skaidru naudu ECB.
   6.   Zelta, kuru Národná banka Slovenska pārskaita uz ECB saskaņā ar 1. punktu, vērtība ir pēc iespējas tuvāka EUR 66 462 923,40, to nepārsniedzot.
   7.   Národná banka Slovenska 1. punktā minēto zeltu neinvestētā veidā pārskaita uz ECB noteiktiem kontiem ECB noteiktās vietās. Norēķinu diena zeltam, kas jāpārskaita ECB, ir 2009. gada 5. janvāris. Národná banka Slovenska norēķinu dienā dod rīkojumu pārskaitīt skaidru naudu ECB.
   8.   Ja Národná banka Slovenska pārskaita uz ECB zeltu, kura vērtība ir mazāka par 1. punktā norādīto summu, tad 2009. gada 5. janvārī tā uz ECB norādītu ECB kontu nosūta iztrūkumam līdzvērtīgu summu skaidrā naudā ASV dolāros. Šī skaidrā nauda ASV dolāros nav daļa no ārējo rezervju aktīviem ASV dolāros, ko Národná banka Slovenska pārskaita ECB saskaņā ar 1. punktu.
   9.   Národná banka Slovenska vērtspapīrus ECB pārskaita uz kontiem, kurus norāda ECB. Norēķinu diena vērtspapīriem, kas jāpārskaita ECB, ir 2009. gada 2. janvāris. Národná banka Slovenska norēķinu dienā dod rīkojumu nodot vērtspapīru īpašumtiesības ECB. Šo vērtspapīru vērtību aprēķina, pamatojoties uz ECB norādītajām cenām.
   10.   Visu ECB pārskaitīto vērtspapīru vērtības un skaidrās naudas summas ekvivalents euro ir vienāds ar 1. punktā norādīto summu.
   11.   Starpību starp kopējās summas euro ekvivalentu, kas minēts 1. punktā, un summu, kas minēta 4. panta 1. punktā, ja tāda ir, sedz saskaņā ar 2008. gada 31. decembra Līgumu starp Eiropas Centrālo banku un Národná banka Slovenska par Národná banka Slovenska prasību pret Eiropas Centrālo banku saskaņā ar Eiropas Centrālo banku sistēmas un Eiropas Centrālās bankas Statūtu 30.3. pantu (11)

   4. pants
   Iemaksām ekvivalento prasību nomināls, termiņš un procentu samaksa
   1.   Národná banka Slovenska no 2009. gada 1. janvāra saskaņā ar 3. panta noteikumiem par norēķinu dienām ārējo rezervju aktīvu nodošanai ir euro denominēta prasība pret ECB, kas ekvivalenta Národná banka Slovenska kopējai euro izteiktai iemaksai ārējo rezervju aktīvos. Šī prasība ir vienāda ar EUR 399 443 637,59.
   2.   No norēķinu dienas par Národná banka Slovenska prasību pret ECB maksā procentus. Uzkrātos procentus aprēķina katru dienu, izmantojot faktisko vairāk nekā 360 dienu aprēķināšanas metodi un likmi, kas atbilst 85 % no Eurosistēmas pēdējā galvenajā refinansēšanas operācijā lietotās robežlikmes.
   3.   Procentus par prasību maksā katra finanšu gada beigās. ECB katru ceturksni par uzkrājušos summu informē Národná banka Slovenska.
   4.   Prasība nevar tikt dzēsta.
   5. pants
   Iemaksas ECB rezervēs un uzkrājumos
   1.   Národná banka Slovenska ar 2009. gada 1. janvāri saskaņā ar 3. panta 5. un 6. punktu veic iemaksas ECB rezervēs un uzkrājumos, kas pielīdzināti šīm rezervēm, kā arī papildina summas, kas vēl jāiemaksā rezervēs un uzkrājumos atbilstoši peļņas un zaudējumu pārskatam 2008. gada 31. decembrī.
   2.   Summas, kas Národná banka Slovenska jāiemaksā, nosaka saskaņā ar ECBS Statūtu 49.2. pantu. Atsauce 49.2. pantā uz “daļu skaitu, uz kādu attiecīgā centrālā banka ir parakstījusies” un “daļu skaitu, ko citas centrālās bankas jau apmaksājušas” ir atsauce uz Národná banka Slovenska un pašreizējo iesaistīto dalībvalstu centrālo banku svērumu ECB kapitālā atbilstoši Lēmumam ECB/2008/23.
   3.   “ECB rezerves” un “uzkrājumi, kas pielīdzināti šīm rezervēm” 1. punktā ietver ECB vispārējo rezervju fondu, atlikumus pārvērtēšanas kontos un uzkrājumus ārvalstu valūtas kursu, procentu likmju, tirgus cenas un zeltas cenas riskiem.
   4.   ECB vēlākais pirmajā darba dienā pēc tam, kad Padome apstiprinājusi ECB gada pārskatu par 2008. gadu, aprēķina un paziņo Národná banka Slovenska summu, kas Národná banka Slovenska jāiemaksā saskaņā ar 1. punktu.
   5.   Národná banka Slovenska otrajā darba dienā pēc tam, kad Padome apstiprinājusi ECB gada pārskatu par 2008. gadu, izmantojot TARGET2, samaksā ECB:

               a)

               summu, kas ECB pienākas saskaņā ar 4. punktu un

               b)

               procentus, kas no 2009. gada 1. janvāra līdz norēķinu dienai uzkrājušies par summu, kura ECB pienākas saskaņā ar 4. punktu.

         6.   Saskaņā ar 5. punkta b) apakšpunktu uzkrātos procentus aprēķina katru dienu, izmantojot faktisko vairāk nekā 360 dienu aprēķināšanas metodi un likmi, kas atbilst Eurosistēmas pēdējā galvenajā refinansēšanas operācijā lietotajai robežlikmei.
   6. pants
   Kompetence
   1.   Ciktāl tas nepieciešams, ECB Valde dod norādījumus Národná banka Slovenska, lai precizētu un izpildītu jebkuru šī lēmuma normu, un lai rastu pienācīgus risinājumus jebkurām iespējamām problēmām.
   2.   Jebkurš ECB Valdes saskaņā ar 1. punktu dots norādījums tiek nekavējoties paziņots ECB Padomei, un ECB Valde ievēro jebkurus ECB Padomes lēmumus šajā jautājumā.
   7. pants
   Nobeiguma noteikums
   Šis lēmums stājas spēkā 2009. gada 1. janvārī.

      Frankfurtē pie Mainas, 2008. gada 31. decembrī

            ECB prezidents

         Jean-Claude TRICHET

      (1)  OV L 195, 24.7.2008., 24. lpp.

      (2)  Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 236, 23.9.2003., 33. lpp.).

      (3)  2006. gada 15. decembra Lēmums ECB/2006/22, ar kuru nosaka pasākumus, kas vajadzīgi Eiropas Centrālās bankas kapitāla apmaksai, kuru veic iesaistītās valstu centrālās bankas (OV L 24, 31.1.2007., 3. lpp.).

      (4)  Skatīt šā Oficiālā Vēstneša 66. lpp.

      (5)  OV L 24, 31.1.2007., 15. lpp.

      (6)  2003. gada 18. decembra Lēmums ECB/2003/17 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (OV L 9, 15.1.2004., 27. lpp.) un Lēmums ECB/2008/23.

      (7)  2004. gada 22. aprīļa Lēmums ECB/2004/5 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (OV L 205, 9.6.2004., 5. lpp.) un 2006. gada 15. decembra Lēmums ECB/2006/21 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (OV L 24, 31.1.2007., 1. lpp.).

      (8)  Skatīt šā Oficiālā Vēstneša 77. lpp.

      (9)  Saskaņā ar 1998. gada 3. novembra Pamatnostādni ECB/2000/15, kurā grozījumi izdarīti ar 2000. gada 16. novembra Pamatnostādni un kura attiecas uz ārējo rezerves aktīvu sastāvu, vērtēšanu un noteikumiem, kas piemērojami to sākotnējam pārskaitījumam, kā arī līdzvērtīgu prasījumu denomināciju un atmaksāšanu (OV L 336, 30.12.2000., 114. lpp.).

      (10)  Pieņemts ar 2004. gada 19. februāra Lēmumu ECB/2004/2, ar ko pieņem Eiropas Centrālās bankas Reglamentu (OV L 80, 18.3.2004., 33. lpp.).

      (11)  OV C 18, 24.1.2009., 3. lpp.


title: Eiropas Komisijas priekšsēdētāja Lēmums ( 2011. gada 10. janvāris ) par Eiropas grupas par dabaszinātņu ētiku un jaunām tehnoloģijām locekļu iecelšanu amatā uz tās trešo pilnvaru laiku

text:
               15.1.2011

               LV

               Eiropas Savienības Oficiālais Vēstnesis

               C 12/9

         EIROPAS KOMISIJAS PRIEKŠSĒDĒTĀJA LĒMUMS
   (2011. gada 10. janvāris)
   par Eiropas grupas par dabaszinātņu ētiku un jaunām tehnoloģijām locekļu iecelšanu amatā uz tās trešo pilnvaru laiku
   2011/C 12/04
   EIROPAS KOMISIJAS PRIEKŠSĒDĒTĀJS,
   ņemot vērā Komisijas 1997. gada 16. decembra Lēmumu (SEC(97) 2404), ar kuru izveido Eiropas grupu par dabaszinātņu ētiku un jaunām tehnoloģijām un pilnvaro Eiropas Komisijas priekšsēdētāju iecelt tās locekļus,
   ņemot vērā Komisijas 2001. gada 26. marta Lēmumu (C(2001) 691) par grozījumiem Eiropas grupas par dabaszinātņu ētiku un jaunām tehnoloģijām pilnvarās,
   ņemot vērā Komisijas 2005. gada 11. maija Lēmumu (2005/383/EK) attiecībā uz Eiropas grupas par dabaszinātņu ētiku un jaunām tehnoloģijām pilnvaru pagarināšanu; pilnvaras pagarinātas ar Komisijas Lēmumu 2009/757/EK (1),
   ņemot vērā Komisijas 2009. gada 23. decembra Lēmumu 2010/1/ES (2) par Eiropas grupas par dabaszinātņu ētiku un jaunām tehnoloģijām pilnvaru pagarināšanu,
   tā kā:

               (1)

               Eiropas grupa par dabaszinātņu ētiku un jaunām tehnoloģijām ir Eiropas Komisijas neatkarīga un daudznozaru padomdevēja iestāde, kuras sastāvā ir līdz 15 locekļiem.

               (2)

               Tika saņemti 152 pieteikumi, atbildot uz uzaicinājumu izteikt ieinteresētību (3). Četrpadsmit no bijušajiem Eiropas grupas par dabaszinātņu ētiku un jaunām tehnoloģijām locekļiem var ievēlēt atkārtoti (4), un divpadsmit no viņiem ir izrādījuši šādu vēlmi.

               (3)

               Eiropas grupas par dabaszinātņu ētiku un jaunām tehnoloģijām locekļu vidū ir jānodrošina piemērots profesionālo prasmju un pieredzes kopums.

               (4)

               Locekļus ieceļ ad personam, pamatojoties uz viņu personīgajām kompetencēm un īpašībām,

         IR NOLĒMUSI ŠĀDI.
   1. pants
   Šādu Eiropas grupas par dabaszinātņu ētiku un jaunām tehnoloģijām locekļu pilnvaras tiek pagarinātas uz pieciem gadiem:

               1.

                  Emmanuel Agius

               2.

                  Inez de Beaufort

               3.

                  Hille Haker

               4.

                  Julian Kinderlerer

               5.

                  Linda Nielsen

               6.

                  Paula Martinho da Silva

               7.

                  Pere Puigdoménech Rosell

               8.

                  Günter Virt

         2. pants
   Par Eiropas grupas par dabaszinātņu ētiku un jaunām tehnoloģijām locekļiem uz pieciem gadiem tiek ieceltas šādas personas:

               1.

                  Peter Dabrock

               2.

                  Andrzej Górski

               3.

                  Ritva Tuulikki Halila

               4.

                  Herman Nys

               5.

                  Siobhán Marie O'Sullivan

               6.

                  Laura Palazzani

               7.

                  Marie-Jo Thiel

         3. pants
   Šis lēmums tiks publicēts Eiropas Savienības Oficiālajā Vēstnesī.

      Briselē, 2011. gada 10. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 270, 15.10.2009., 18. lpp.

      (2)  OV L 1, 5.1.2010., 8. lpp.

      (3)  Skatīt 3. panta 2. punkta ceturto ievilkumu Lēmumā 2010/1/ES: “Eiropas grupas par dabaszinātņu ētiku un jaunām tehnoloģijām locekļu identifikāciju un atlasi veic, pamatojoties uz atklātu uzaicinājumu izteikt ieinteresētību.”

      (4)  Skatīt 3. panta 2. punkta trešo ievilkumu Lēmumā 2010/1/ES: “Eiropas grupas par dabaszinātņu ētiku un jaunām tehnoloģijām locekļus ieceļ uz pieciem gadiem. Katru pilnvaru laiku ir iespējams pagarināt maksimāli divas reizes.”


               27.7.2016

               LV

               Eiropas Savienības Oficiālais Vēstnesis

               C 274/47

         P8_TA(2014)0034
   Komisijas ievēlēšana
   Eiropas Parlamenta 2014. gada 22. oktobra lēmums par Komisijas ievēlēšanu (2014/2164(INS))
   (2016/C 274/10)

      Eiropas Parlaments,

               —

               ņemot vērā Līguma par Eiropas Savienību 17. panta 7. punkta otro un trešo daļu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropadomes 2014. gada 27. jūnija Lēmumu 2014/414/ES (1), ar kuru Jean-Claude Juncker tiek izvirzīts par Komisijas priekšsēdētāja amata kandidātu,

               —

               ņemot vērā 2014. gada 15. jūlija plenārsēdē Jean-Claude Juncker sniegto paziņojumu un iepazīstināšanu ar savām politiskajām pamatnostādnēm,

               —

               ņemot vērā 2014. gada 15. jūlija lēmumu (2) par Jean-Claude Juncker ievēlēšanu Komisijas priekšsēdētāja amatā,

               —

               ņemot vērā Eiropadomes Lēmumu 2014/639/ES (3) (2014. gada 30. augusts), kas pieņemts, vienojoties ar ievēlēto Komisijas priekšsēdētāju, un ar ko ieceļ Savienības Augsto pārstāvi ārlietās un drošības politikas jautājumos,

               —

               ņemot vērā Padomes Lēmumu 2014/716/ES, Euratom (2014. gada 15. oktobris), kas pieņemts, savstarpēji vienojoties ar ievēlēto Komisijas priekšsēdētāju, un ar ko pieņem pārējo personu sarakstu, kuras Padome ierosina iecelt par Komisijas locekļiem, ar ko atceļ un aizstāj Lēmumu 2014/648/ES, Euratom
                   (4),

               —

               ņemot vērā no 2014. gada 29. septembra līdz 20. oktobrim notikušās komisāra amata kandidātu uzklausīšanas Parlamenta komitejās un Priekšsēdētāju konferences sanāksmē, ko varēja apmeklēt visi deputāti, un komisāra amata kandidātu novērtējumus, kas sagatavoti pēc uzklausīšanas,

               —

               ņemot vērā izskatīšanu Komiteju priekšsēdētāju konferences 2014. gada 21. oktobra sanāksmē un Priekšsēdētāju konferences 2014. gada 21. oktobra sanāksmē,

               —

               ņemot vērā ievēlētā Komisijas priekšsēdētāja 2014. gada 22. oktobra paziņojumu plenārsēdē,

               —

               ņemot vērā Reglamenta 118. pantu un XVI pielikumu,

               1.

               sniedz savu piekrišanu priekšsēdētāja, priekšsēdētāja vietnieces ārējo attiecību jautājumos (Savienības Augstās pārstāves ārlietās un drošības politikas jautājumos) un pārējo Komisijas locekļu kā vienotas kolēģijas iecelšanai uz pilnvaru termiņu līdz 2019. gada 31. oktobrim;

               2.

               uzdod priekšsēdētājam nosūtīt šo lēmumu Eiropadomei, Ministru Padomei un jaunievēlētajam Komisijas priekšsēdētājam.

      (1)  OV L 192, 1.7.2014., 52. lpp.

      (2)  Pieņemtie teksti, P8_TA(2014)0002.

      (3)  OV L 262, 2.9.2014., 6. lpp.

      (4)  OV L 299, 17.10.2014., 29. lpp.


title: Padomes Lēmums (ES) 2015/1773 (2015. gada 1. oktobris) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika) (Enerģētikas statistika)

text:
               3.10.2015

               LV

               Eiropas Savienības Oficiālais Vēstnesis

               L 258/7

         PADOMES LĒMUMS (ES) 2015/1773
   (2015. gada 1. oktobris)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika) (Enerģētikas statistika)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja inter alia var pieņemt lēmumu par EEZ līguma XXI pielikuma grozīšanu.

               (3)

               EEZ līgumā ir jāiekļauj Komisijas Regula (ES) Nr. 431/2014 (3).

               (4)

               Tādēļ attiecīgi būtu jāgroza EEZ līguma XXI pielikums.

               (5)

               Savienības nostājas EEZ Apvienotajā komitejā pamatā tādēļ vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma XXI pielikumā (Statistika), pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 1. oktobrī

            Padomes vārdā –

            priekšsēdētājs

         E. SCHNEIDER

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  Komisijas Regula (ES) Nr. 431/2014 (2014. gada 24. aprīlis), ar ko attiecībā uz ikgadējās statistikas īstenošanu par enerģijas patēriņu mājsaimniecībās groza Eiropas Parlamenta un Padomes Regulu (EK) Nr. 1099/2008 par enerģētikas statistiku (OV L 131, 1.5.2014., 1. lpp.).

      PROJEKTS
      EEZ APVIENOTĀS KOMITEJAS LĒMUMS Nr. …/2015
      (… gada …),
      ar ko groza EEZ līguma XXI pielikumu (Statistika)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:

                  (1)

                  EEZ līgumā jāiekļauj Komisijas Regula (ES) Nr. 431/2014 (2014. gada 24. aprīlis), ar ko attiecībā uz ikgadējās statistikas īstenošanu par enerģijas patēriņu mājsaimniecībās groza Eiropas Parlamenta un Padomes Regulu (EK) Nr. 1099/2008 par enerģētikas statistiku (1).

                  (2)

                  Tādēļ būtu attiecīgi jāgroza EEZ līguma XXI pielikums,

            IR PIEŅĒMUSI ŠO LĒMUMU.
      1. pants
      XXI pielikuma 26.a punkta (Eiropas Parlamenta un Padomes Regula (EK) Nr. 1099/2008) tekstu aizstāj ar šādu tekstu:
      “32008 R 1099: Eiropas Parlamenta un Padomes Regula (EK) Nr. 1099/2008 (2008. gada 22. oktobris) par enerģētikas statistiku (OV L 304, 14.11.2008., 1. lpp.), kurā grozījumi izdarīti ar:

                  —

                     32013 R 0147: Komisijas Regulu (ES) Nr. 147/2013 (2013. gada 13. februāris) (OV L 50, 22.2.2013., 1. lpp.),

                  —

                     32014 R 0431: Komisijas Regulu (ES) Nr. 431/2014 (2014. gada 24. aprīlis) (OV L 131, 1.5.2014., 1. lpp.).

            Šā līguma vajadzībām regulas noteikumus pielāgo šādi:

                  a)

                  Lihtenšteina ir atbrīvota no regulā noteikto datu vākšanas, izņemot ikgadējā enerģētikas statistikā (B pielikums) iekļaujamos datus par dažādo energoproduktu importu un eksportu un elektroenerģijas ražošanu;

                  b)

                  Islande ir atbrīvota no to agregātu ziņošanas, kas ir minēti B pielikumā attiecībā uz sīki izstrādātu enerģijas patēriņa sadalījumu pa galalietojuma veidiem (telpu apkure, telpu dzesēšana, ūdens sildīšana, ēdiena gatavošana, apgaismojums un elektroierīces, citi galalietojumi) dzīvojamā sektorā, kā tas noteikts A pielikuma 2.3. iedaļā.”

            2. pants
      Regulas (ES) Nr. 431/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā …, ja ir iesniegti visi paziņojumi saskaņā ar EEZ līguma 103. panta 1. punktu (2).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas

               sekretāri

         (1)  OV L 131, 1.5.2014., 1. lpp.

         (2)  [Konstitucionālas prasības nav norādītas.] [Norādītas konstitucionālas prasības.]


title: Padomes Lēmums (ES) 2017/312 (2017. gada 17. februāris), ar ko ieceļ divus Reģionu komitejas locekļus un divus locekļu aizstājējus, ko izvirzījusi Slovākijas Republika

text:
               23.2.2017

               LV

               Eiropas Savienības Oficiālais Vēstnesis

               L 45/12

         PADOMES LĒMUMS (ES) 2017/312
   (2017. gada 17. februāris),
   ar ko ieceļ divus Reģionu komitejas locekļus un divus locekļu aizstājējus, ko izvirzījusi Slovākijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Slovākijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Vladimír BAJAN kunga un Peter CHUDÍK kunga pilnvaru termiņa beigām ir atbrīvojušās divas Reģionu komitejas locekļu vietas.

               (3)

               Pēc Radoslav ČUHA kunga pilnvaru termiņa beigām ir atbrīvojusies Reģionu komitejas locekļa aizstājēja vieta.

               (4)

               Pēc Ján FERENČÁK kunga iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

               a)

               par locekļiem:

                           —

                              Ján FERENČÁK kungs, Mayor of Kežmarok,

                           —

                              Miloslav REPASKÝ kungs, Member of the regional parliament of the Prešov Self-Governing Region;

               b)

               par locekļu aizstājējiem:

                           —

                              Ľuboš TOMKO kungs, Mayor of Stará Ľubovňa,

                           —

                              Miloslav BENKO kungs, Member of the regional parliament of the Prešov Self-Governing Region.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 17. februārī

            Padomes vārdā –

            priekšsēdētājs

         E. BARTOLO

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums ( 2010. gada 22. marts ), ar ko ieceļ Darba drošības un veselības aizsardzības padomdevējas komitejas locekļus un locekļa aizstājējus no Polijas

text:
               1.4.2010

               LV

               Eiropas Savienības Oficiālais Vēstnesis

               C 87/11

         PADOMES LĒMUMS
   (2010. gada 22. marts),
   ar ko ieceļ Darba drošības un veselības aizsardzības padomdevējas komitejas locekļus un locekļa aizstājējus no Polijas
   2010/C 87/04
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2003/C218/01 (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2010. gada 16. februāra Lēmumu (2) ir iecēlusi amatā Darba drošības un veselības aizsardzības padomdevējas komitejas locekļus un komitejas locekļa aizstājējus laikposmam no 2010. gada 1. marta līdz 2013. gada 28. februārim, izņemot dažus komitejas locekļus un komitejas locekļa aizstājējus, tostarp komitejas locekļus un locekļu aizstājējus no Polijas darba ņēmēju un darba devēju organizāciju kategorijās.

               (2)

               Polijas valdība ir piedāvājusi kandidātus brīvajām amata vietām,

         IR PIEŅĒMUSI ŠO LĒMUMU.
   Vienīgais pants
   Ar šo par Darba drošības un veselības aizsardzības padomdevējas komitejas locekļiem un locekļa aizstājējiem uz pilnvaru termiņu, kas beidzas 2013. gada 28. februārī, ir ieceltas šādas personas:

               I.

                  Darba Ņēmēju Organizāciju Pārstāvji

                           Loceklis

                           Locekļa aizstājēji

                              Iwona PAWLACZYK kundze

                              Mariusz ŁUSZCZYK kungs

                              Andrzej SZCZEPANIAK kungs

               II.

                  Darba Devēju Organizāciju Pārstāvji

                           Loceklis

                           Locekļa aizstājēji

                              Zbigniew ŻUREK kungs

                              Jacek MĘCINA kungs

                              Marek KOŁODZIEJSKI kungs

      Briselē, 2010. gada 22. martā

            Padomes vārdā –

            priekšsēdētājs

         M. Á. MORATINOS

      (1)  OV C 218, 13.9.2003., 1. lpp.

      (2)  OV vēl nav publicēts.


title: Šengenas Acquis — Izpildu Komitejas lēmums (1998. gada 21. aprīlis) par statistikas datu apmaiņu attiecībā uz izdotajām vīzām (SCH/Com-ex (98)12)

text:
Svarīgs juridisks paziņojums

|

41998D0012

Oficiālais Vēstnesis L 239 , 22/09/2000 Lpp. 0196 - 0196

		Šengenas Acquis — Izpildu Komitejas lēmums(1998. gada 21. aprīlis)par statistikas datu apmaiņu attiecībā uz izdotajām vīzām(SCH/Com-ex (98)12)IZPILDU KOMITEJA,ņemot vērā Šengenas Līguma īstenošanas konvencijas 9. pantu,ņemot vērā iepriekšminētās konvencijas 16. pantu,tā kā statistikas datu apmaiņa vietējā līmenī par izdotajām un oficiāli atteiktajām vīzām ļaus dažādām pārstāvniecībām gūt ieskatu par vispārējām vīzu pieteikumu tendencēm valstīs, kurās tās atrodas, un par iespējamu pieteikumu pārsūtīšanu no vienas Šengenas partnervalsts pārstāvniecības vai konsulāta uz citu;tā kā minētais pārskats, vietējiem konsulātiem sadarbojoties, ļaus izpētīt novēroto tendenču cēloņus, īpaši saistībā ar visa shopping jeb vīzu pieteikumu iesniegšanu vairākās valstīs, izdarīt secinājumus par nepieciešamo rīcību un vajadzības gadījumā sagatavot nepieciešamos ieteikumus attiecīgajām valsts iestādēm;ņemot vērā diplomātisko pārstāvniecību un konsulātu smago administratīvo slogu, kas rodas no pienākuma apmainīties ar ikmēneša statistikas datiem par izdotajām un oficiāli atteiktajām īstermiņa vīzām saskaņā ar II darba grupas piezīmi Centrālajai grupai SCH/II (95)50 rev. 2;tā kā, no otras puses, ievērojot to, ka vīzas ar ierobežotu teritoriālo derīgumu izdod tikai izņēmuma gadījumos, ikmēneša statistikas datu apmaiņu vietējā līmenī par šādu vīzu izdošanu jāturpina veikt reizi mēnesī,IR PIEŅĒMUSI ŠO LĒMUMU.1. Ar statistikas datiem par izdotajām un oficiāli atteiktajām īstermiņa vīzām, tranzīta vīzām un lidostas tranzīta vīzām apmainās katru ceturksni.2. Neierobežojot pienākumus, kas izriet no Šengenas Konvencijas 16. panta un izklāstīti Kopīgās konsulārās instrukcijas 14. pielikumā, saskaņā ar kuru Šengenas valstīm 72 stundu laikā jāziņo visi dati, kas saistīti ar ierobežota teritoriālā derīguma vīzu izsniegšanu, Šengenas diplomātiskajām pārstāvniecībām un konsulātiem tiek atgādināti to pienākumi (SCH/Com-ex decl. 4) reizi mēnesī ziņot statistikas datus par ierobežota teritoriālā derīguma vīzām, kas izdotas iepriekšējā mēnesī, un nodot šos datus attiecīgajām centrālajām iestādēm.3. Atbilstīgi izpilda Kopīgās konsulārās instrukcijas VIII nodaļu [1].Briselē, 1998. gada 21. aprīlīPriekšsēdētājsJ. Vande Lanotte[1] Skatīt dokumentu SCH/Com-ex (99)13.--------------------------------------------------


title: Padomes Lēmums ( 2013. gada 15. jūlijs ), ar ko ieceļ vienu Eiropas Ķimikāliju aģentūras valdes locekli

text:
               18.7.2013

               LV

               Eiropas Savienības Oficiālais Vēstnesis

               C 204/12

         PADOMES LĒMUMS
   (2013. gada 15. jūlijs),
   ar ko ieceļ vienu Eiropas Ķimikāliju aģentūras valdes locekli
   2013/C 204/06
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), ar kuru izveido Eiropas Ķimikāliju aģentūru (1), un jo īpaši tās 79. pantu,
   tā kā:

               (1)

               Regulā (EK) Nr. 1907/2006 ir paredzēts, ka Padome Eiropas Ķimikāliju aģentūras valdē (“valde”) ieceļ vienu pārstāvi no katras dalībvalsts.

               (2)

               Padome ar 2011. gada 17. maija lēmumu (2) ir iecēlusi 15 valdes locekļus.

               (3)

               Padome ar 2012. gada 9. marta lēmumu (3) iecēla Paulo Guilherme DA SILVA LEMOS kungu valdes locekļa amatā.

               (4)

               Portugāles valdība ir informējusi Padomi par nodomu nomainīt Portugāles pārstāvi valdē un ir izvirzījusi jaunu kandidātu, kas būtu jāieceļ amatā uz laikposmu līdz 2015. gada 31. maijam,

         IR PIEŅĒMUSI ŠO LĒMUMU.
   1. pants
   Ar šo Ana Teresa PINHEIRO DOS SANTOS DIOGO PEREZ kundze, Portugāles pilsone, dzimusi 1966. gada 3. decembrī, tiek iecelta par Eiropas Ķimikāliju aģentūras valdes locekli uz laikposmu no 2013. gada 15. jūlija līdz 2015. gada 31. maijamPaulo Guilherme DA SILVA LEMOS kunga vietā.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 15. jūlijā

            Padomes vārdā –

            priekšsēdētājs

         V. JUKNA

      (1)  OV L 396, 30.12.2006., 1. lpp.

      (2)  OV C 151, 21.5.2011., 1. lpp.

      (3)  OV C 74, 13.3.2012., 7. lpp.


title: 2011/673/: Padomes Lēmums ( 2011. gada 10. oktobris ), ar ko ieceļ Eiropas Ekonomikas un sociālo lietu komitejas locekli no Vācijas

text:
               13.10.2011

               LV

               Eiropas Savienības Oficiālais Vēstnesis

               L 268/16

         PADOMES LĒMUMS
   (2011. gada 10. oktobris),
   ar ko ieceļ Eiropas Ekonomikas un sociālo lietu komitejas locekli no Vācijas
   (2011/673/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Vācijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī ir pieņēmusi Lēmumu 2010/570/ES, Euratom (1), ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus.

               (2)

               Pēc Thomas ILKA kunga pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo Sabine HEPPERLE kundze (Leiterin der Vertretung des DIHK bei der EU) tiek iecelta par Eiropas Ekonomikas un sociālo lietu komitejas locekli uz atlikušo pilnvaru laiku, proti, līdz 2015. gada 20. septembrim.
   2. pants
   Šis lēmums stājas spēkā tā pieņemšanas dienā.

      Luksemburgā, 2011. gada 10. oktobrī

            Padomes vārdā –

            priekšsēdētājs

         A. KRASZEWSKI

      (1)  OV L 251, 25.9.2010., 8. lpp.


title: 2004/582/EK: Padomē 2004. gada 28. aprīli sanākušo dalībvalstu valdību pārstāvju lēmums par privilēģijām un imunitāti, ko piešķir saistībā ar ATHENA

text:
               6.8.2004

               LV

               Eiropas Savienības Oficiālais Vēstnesis

               L 261/14

         PADOMĒ
   2004. gada 28. aprīli
   sanākušo dalībvalstu valdību pārstāvju lēmums par privilēģijām un imunitāti, ko piešķir saistībā ar ATHENA
   (2004/582/EK)
   Šā akta teksts latviešu valodā tiks publicēts Eiropas Savienības Oficiālā Vēstneša īpašajā izdevumā, ietverot iestāžu un Eiropas Centrālās bankas aktus, kas pieņemti pirms 2004. gada 1. maija. Īpašā izdevuma sējumi būs pakāpeniski pieejami laikposmā no 1. maija līdz 2004. gada beigām.


title: Padomes Lēmums (2000. gada 27. marts) par uzlabotu informācijas apmaiņu ceļošanas dokumentu viltošanas apkarošanai

text:
Svarīgs juridisks paziņojums

|

32000D0261

Oficiālais Vēstnesis L 081 , 01/04/2000 Lpp. 0001 - 0003

		Padomes Lēmums(2000. gada 27. marts)par uzlabotu informācijas apmaiņu ceļošanas dokumentu viltošanas apkarošanai(2000/261/TI)EIROPAS SAVIENĪBAS PADOME,ņemot vērā Līgumu par Eiropas Savienību, un īpaši tā 34. panta 2. punkta c) apakšpunktu,ņemot vērā Vācijas Federatīvās Republikas iniciatīvu [1],ņemot vērā Eiropas Parlamenta atzinumu [2],tā kā:(1) Ceļošanas dokumentu viltošana ir sasniegusi satraucošus apjomus.(2) Ar Padomes 1998. gada 3. decembra Vienoto rīcību [3] ir izveidota datorizēta attēlu arhivēšanas un pārraides sistēma (FADO).(3) Tās informācijas apmaiņa, kas attiecas uz viltotiem ceļošanas dokumentiem, dod iespēju ierobežot dokumentu viltošanu un tātad ir efektīvs ieguldījums, apkarojot noziedzību un personu nelikumīgu pārvietošanu pāri valsts robežai.(4) Standartizētas informācijas vākšanas izmantošana atvieglo un paātrina kriminālprocesu.(5) Šis lēmums neietekmē dalībvalstu kompetenci attiecībā uz pasu, ceļošanas dokumentu, vīzu vai citu personu apliecinošu dokumentu atzīšanu,IR PIEŅĒMUSI ŠO LĒMUMU.1. pants1. Lai uzlabotu turpmāko tās informācijas apmaiņu starp dalībvalstīm, kas attiecas uz viltotiem dokumentiem, izmanto sistēmu ziņošanai, kura vajadzīga, lai atklātu viltotus ceļošanas dokumentus. Tās mērķi ir šādi:a) atvieglot viltotu ceļošanas dokumentu atklāšanu, apskatot tos;b) padarīt efektīvāku zagtu ceļošanas dokumentu meklēšanu, īpašu uzmanību pievēršot ceļošanas dokumenta sērijas numuram.2. Informācijas apmaiņā neiekļauj personas datus.2. pants1. Informācijas nodošanai saskaņā ar 1. pantu izmanto standarta veidlapu, kuras paraugs ir I pielikumā.2. Katras dalībvalsts centrālā struktūrvienība tieši un nekavējoties apmainās ar informāciju ar visām pārējām dalībvalstīm. Tā informē arī Padomes ģenerālsekretariātu.3. pants1. Lai vienoti vāktu informāciju, kas vēlāk var būt vajadzīga kriminālprocesā, kurš saistīts ar ceļošanas dokumentu viltošanu, dalībvalstīs cik iespējams izmanto II pielikumā iekļauto anketu.2. Datus, kas vajadzīgi 1. punktā minētajā kriminālprocesā, dara zināmus citām dalībvalstīm saskaņā ar dalībvalstu likumiem un starptautiskajām konvencijām.4. pantsŠis lēmums stājas spēkā trīs mēnešus pēc tā publicēšanas Oficiālajā Vēstnesī.Briselē, 2000. gada 27. martāPadomes vārdā —priekšsēdētājsF. Gomes[1] OV C 176, 22.6.1999., 1. lpp.[2] 1999. gada 19. novembra atzinums (Oficiālajā Vēstnesī vēl nav publicēts).[3] OV L 333, 9.12.1998., 4. lpp.--------------------------------------------------I PIELIKUMS+++++ TIFF +++++--------------------------------------------------II PIELIKUMSANKETApārskatam par viltotu dokumentu lietotājiem saistībā ar Eiropas Savienības dalībvalstu ad hoc informāciju par viltotiem ceļošanas dokumentiem1. Dati, kas attiecas uz dokumenta lietotāju(vajadzīgi turpmākajai izziņai, pavēstēm un citiem nolūkiem):uzvārds, vārds, cits vārds/pseidonīms/iesauka, dzimšanas datums, dzimšanas vieta, dzimums, valstiskā piederība, kontaktadrese.2. Informācija par maršrutu un viltotā dokumenta lietošanas iemeslu3. Informācija par viltotāju/izgatavotāju/izplatītāju/organizāciju3.1. Kad, kur [1] un no kā [2] saņēmāt viltoto dokumentu?3.2. Kad un kur [3] bija pirmais kontakts?3.3. Kādi nosacījumi jums bija jāizpilda, lai saņemtu dokumentu?(Pases fotogrāfijas, paraksti, iemaksas utt.)3.4. Kad, kā un kur [4] jums nodeva viltoto dokumentu?Vai bija norunāta tikšanās vieta?3.5. Cik maksāja viltotais dokuments?3.6. Kad, kā un kur [5] jūs nodevāt naudu?3.7. Cik lielā mērā piedalījās citas personas? Kas?Vai ir zināms, ka citas personas piedalījās? Starpnieki? [6]3.8. Kas ir [7] viltotājs un kur [8] viltoto dokumentu izgatavoja?3.9. Vai jūs būtu varējis saņemt citus dokumentus (viltojumus)?3.10. Kas [9] vēl saņēma līdzīgu viltotu dokumentu?3.11. Kur [10] ir jūsu oriģinālie dokumenti?(Ja nodoti citām personām, piemēram, kontrabandistam [11], precīzi norādīt pases datus, to skaitā pases numuru)3.12. Vai jūs varat sniegt citu informāciju, kas attiecas uz dokumentu viltošanu?[1] Ja jūs norādāt vietu, lūdzu, norādiet:Valsti, pilsētu, precīzu mājas, dzīvokļa, firmas, dzelzceļa stacijas, restorāna, citas vietas, transportlīdzekļa apzīmējumu un/vai aprakstu.[2] Personas dati, uzvārds, vārds, cits vārds/pseidonīms/iesauka, dzimšanas datums, dzimšanas vieta, dzimums, valstiskā piederība un cita svarīga informācija, piemēram, personas apraksts, vecums pēc izskata, augums, svars, matu krāsa, īpašas pazīmes, valoda, adreses, telefona numuri, transportlīdzekļi (marka, krāsa, numurs, īpašas pazīmes).[3] Ja jūs norādāt vietu, lūdzu, norādiet:Valsti, pilsētu, precīzu mājas, dzīvokļa, firmas, dzelzceļa stacijas, restorāna, citas vietas, transportlīdzekļa apzīmējumu un/vai aprakstu.[4] Ja jūs norādāt vietu, lūdzu, norādiet:Valsti, pilsētu, precīzu mājas, dzīvokļa, firmas, dzelzceļa stacijas, restorāna, citas vietas, transportlīdzekļa apzīmējumu un/vai aprakstu.[5] Ja jūs norādāt vietu, lūdzu, norādiet:Valsti, pilsētu, precīzu mājas, dzīvokļa, firmas, dzelzceļa stacijas, restorāna, citas vietas, transportlīdzekļa apzīmējumu un/vai aprakstu.[6] Personas dati, uzvārds, vārds, cits vārds/pseidonīms/iesauka, dzimšanas datums, dzimšanas vieta, dzimums, valstiskā piederība un cita svarīga informācija, piemēram, personas apraksts, vecums pēc izskata, augums, svars, matu krāsa, īpašas pazīmes, valoda, adreses, telefona numuri, transportlīdzekļi (marka, krāsa, numurs, īpašas pazīmes).[7] Personas dati, uzvārds, vārds, cits vārds/pseidonīms/iesauka, dzimšanas datums, dzimšanas vieta, dzimums, valstiskā piederība un cita svarīga informācija, piemēram, personas apraksts, vecums pēc izskata, augums, svars, matu krāsa, īpašas pazīmes, valoda, adreses, telefona numuri, transportlīdzekļi (marka, krāsa, numurs, īpašas pazīmes).[8] Ja jūs norādāt vietu, lūdzu, norādiet:Valsti, pilsētu, precīzu mājas, dzīvokļa, firmas, dzelzceļa stacijas, restorāna, citas vietas, transportlīdzekļa apzīmējumu un/vai aprakstu.[9] Personas dati, uzvārds, vārds, cits vārds/pseidonīms/iesauka, dzimšanas datums, dzimšanas vieta, dzimums, valstiskā piederība un cita svarīga informācija, piemēram, personas apraksts, vecums pēc izskata, augums, svars, matu krāsa, īpašas pazīmes, valoda, adreses, telefona numuri, transportlīdzekļi (marka, krāsa, numurs, īpašas pazīmes).[10] Ja jūs norādāt vietu, lūdzu, norādiet:Valsti, pilsētu, precīzu mājas, dzīvokļa, firmas, dzelzceļa stacijas, restorāna, citas vietas, transportlīdzekļa apzīmējumu un/vai aprakstu.[11] Personas dati, uzvārds, vārds, cits vārds/pseidonīms/iesauka, dzimšanas datums, dzimšanas vieta, dzimums, valstiskā piederība un cita svarīga informācija, piemēram, personas apraksts, vecums pēc izskata, augums, svars, matu krāsa, īpašas pazīmes, valoda, adreses, telefona numuri, transportlīdzekļi (marka, krāsa, numurs, īpašas pazīmes).--------------------------------------------------


title: 2012/386/ES: Eiropas Centrālās bankas Lēmums ( 2012. gada 3. jūlijs ), ar ko groza Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (ECB/2012/12)

text:
               14.7.2012

               LV

               Eiropas Savienības Oficiālais Vēstnesis

               L 186/38

         EIROPAS CENTRĀLĀS BANKAS LĒMUMS
   (2012. gada 3. jūlijs),
   ar ko groza Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību
   (ECB/2012/12)
   (2012/386/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu un 18.2. pantu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu Eiropas Centrālā banka (ECB) un to dalībvalstu nacionālās centrālās bankas, kuru valūta ir euro (turpmāk – “NCB”), var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Kritēriji, kas nosaka nodrošinājuma atbilstību Eurosistēmas monetārās politikas operāciju mērķiem, noteikti I pielikumā 2011. gada 20. septembra Pamatnostādnei ECB/2011/14 par Eurosistēmas monetārās politikas instrumentiem un procedūrām (1).

               (2)

               ECB Padome uzskata par vajadzīgu pārskatīt Pamatnostādnes ECB/2011/14 I pielikuma 6.2.3.2. sadaļā izklāstīto atbrīvojumu no ciešu saikņu aizlieguma attiecībā uz valdības garantētām banku obligācijām, ko emitējuši un par nodrošinājumu izmanto darījuma partneri.

               (3)

               Darījuma partneriem, kas piedalās Eurosistēmas kredītoperācijās, jāatļauj palielināt pašreizējo valdības garantētu banku obligāciju izmantošanas līmeni, ja to ārkārtas gadījumos iepriekš atļāvusi ECB Padome.

               (4)

               ECB Padomei iesniegtajiem iepriekšēja apstiprinājuma lūgumiem jāpievieno finansēšanas plāns.

               (5)

               Tādēļ attiecīgi jāgroza 2011. gada 14. decembra Lēmums ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (2),

         IR PIEŅĒMUSI ŠO LĒMUMU.
   1. pants
   Grozījums
   Lēmumā ECB/2011/25 iekļauj šādu 4.b pantu:

      “4.b pants
      Valdības garantētu banku obligāciju pieņemšana
      1.   Darījuma partneri, kas emitē atbilstošas banku obligācijas, ko garantē EEZ valsts valsts sektora iestāde, kurai ir tiesības iekasēt nodokļus, šādas obligācijas vai līdzīgas obligācijas, ko emitējuši cieši saistīti uzņēmumi, nevar iesniegt kā nodrošinājumu Eurosistēmas kredītoperācijām apjomā, kas pārsniedz šā lēmuma spēkā stāšanās dienā jau iesniegto šādu obligāciju nominālvērtību.
      2.   Ārkārtas gadījumos ECB Padome var lemt par atbrīvojumiem no 1. punktā noteiktās prasības. Atbrīvojuma lūgumam pievieno finansēšanas plānu.”

   2. pants
   Stāšanās spēkā
   Šis lēmums stājas spēkā tā pieņemšanas dienā.

      Frankfurtē pie Mainas, 2012. gada 3. jūlijā

            ECB prezidents

         Mario DRAGHI

      (1)  OV L 331, 14.12.2011., 1. lpp.

      (2)  OV L 341, 22.12.2011., 65. lpp.


title: Padomes Lēmums (ES) 2015/1389 (2015. gada 7. maijs) par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm un Moldovas Republiku, lai ņemtu vērā Horvātijas Republikas pievienošanos Eiropas Savienībai

text:
               14.8.2015

               LV

               Eiropas Savienības Oficiālais Vēstnesis

               L 215/1

         PADOMES LĒMUMS (ES) 2015/1389
   (2015. gada 7. maijs)
   par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm un Moldovas Republiku, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
   ņemot vērā Horvātijas Pievienošanās aktu un jo īpaši tā 6. panta 2. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padome 2012. gada 14. septembrī pilnvaroja Komisiju Savienības, tās dalībvalstu un Horvātijas Republikas vārdā sākt sarunas par to, lai noslēgtu Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm un Moldovas Republiku (1), lai ņemtu vērā Horvātijas Republikas pievienošanos Eiropas Savienībai (“protokols”).

               (2)

               Minētās sarunas tika sekmīgi pabeigtas 2014. gada 16. septembrī.

               (3)

               Protokols Savienības un tās dalībvalstu vārdā būtu jāparaksta, ņemot vērā tā noslēgšanu vēlāk.

               (4)

               Protokols būtu jāpiemēro provizoriski,

         IR PIEŅĒMUSI ŠO LĒMUMU.
   1. pants
   Ar šo atļauj Savienības un tās dalībvalstu vārdā parakstīt Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm un Moldovas Republiku, lai ņemtu vērā Horvātijas Republikas pievienošanos Eiropas Savienībai, ņemot vērā protokola noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
   3. pants
   Protokolu saskaņā ar tā 3. panta 2. punktu piemēro provizoriski no dienas, kad Puses to parakstījušas (2), līdz tas stājas spēkā.
   4. pants
   Šis lēmums stājas spēkā tā pieņemšanas dienā.

      Briselē, 2015. gada 7. maijā

            Padomes vārdā –

            priekšsēdētājs

         E. RINKĒVIČS

      (1)  Nolīguma teksts ir publicēts OV L 292, 20.10.2012., 3. lpp.

      (2)  Dienu, no kuras protokolu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Komisijas Lēmums ( 2009. gada 14. decembris ), ar ko groza Lēmumu 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (izziņots ar dokumenta numuru C(2009) 9909) (Dokuments attiecas uz EEZ)

text:
               15.12.2009

               LV

               Eiropas Savienības Oficiālais Vēstnesis

               L 328/76

      KOMISIJAS LĒMUMS

   (2009. gada 14. decembris),
   ar ko groza Lēmumu 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs
   (izziņots ar dokumenta numuru C(2009) 9909)
   (Dokuments attiecas uz EEZ)
   (2009/952/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:

               (1)

               Ar Komisijas Lēmumu 2008/855/EK (3) nosaka konkrētus kontroles pasākumus saistībā ar klasisko cūku mēri dalībvalstīs vai to reģionos, kas iekļauti minētā lēmuma pielikumā.

               (2)

               Lēmuma 2008/855/EK 7. pantā paredzēts, ka svaigas cūkgaļas sūtījumi no saimniecībām, kuras atrodas minētā lēmuma pielikuma III daļā uzskaitītajos apgabalos, kā arī gaļas izstrādājumi un gaļas produkti, kas sastāv no šīs gaļas vai to satur, uz citām dalībvalstīm no attiecīgās dalībvalsts ar šiem apgabaliem netiek nosūtīti.

               (3)

               Lēmums 2008/855/EK jāpiemēro līdz 2009. gada 31. decembrim. Ņemot vērā vispārējo slimības situāciju atsevišķos apgabalos Bulgārijā, Vācijā, Francijā, Ungārijā un Slovākijā, minētā lēmuma piemērošanas termiņu ir lietderīgi pagarināt līdz 2011. gada 31. decembrim.

               (4)

               Lai novērstu klasiskā cūku mēra izplatību no Rumānijas uz citām dalībvalstīm, pieņemts Komisijas 2006. gada 14. novembra Lēmums 2006/779/EK par dzīvnieku veselības kontroles pārejas posma pasākumiem saistībā ar klasisko cūku mēri Rumānijā (4). Minēto lēmumu piemēro līdz 2009. gada 31. decembrim.

               (5)

               Rumānija Komisijai sniedza informāciju, kas liecina, ka klasiskā cūku mēra situācija šajā dalībvalstī ir būtiski uzlabojusies. Taču, ņemot vērā pieejamos datus, Rumānijai jāturpina piemērot dzīvnieku veselības kontroles papildu pasākumi saistībā ar klasisko cūku mēri. Tādēļ ir lietderīgi Rumāniju iekļaut Lēmuma 2008/855/EK pielikuma III daļā. Rumānijas iekļaušana Lēmuma 2008/855/EK pielikuma III daļā jāpārskata, ņemot vērā tās pārbaudes rezultātus, ko Eiropas Savienība 2010. gada pirmajā semestrī veiks Rumānijā.

               (6)

               Lai nodrošinātu drošību tādai svaigai cūkgaļai, gaļas izstrādājumiem un gaļas produktiem, kuri sastāv no svaigas cūkgaļas vai to satur un kurus ieved Lēmuma 2008/855/EK pielikuma III daļā uzskaitītajos apgabalos no apgabaliem, kas nav iekļauti minētajā daļā, uzņēmumiem, kuri ražo, uzglabā un pārstrādā šādas preces, jāsaņem kompetentās iestādes apstiprinājums un par tiem jāziņo Komisijai. Turklāt šīs gaļas un gaļas produktu vai izstrādājumu ražošanai, uzglabāšanai un pārstrādei jānotiek atsevišķi no citiem produktiem, kas sastāv no gaļas vai to satur, no saimniecībām, kuras atrodas minētā lēmuma pielikuma III daļā uzskaitītajos apgabalos.

               (7)

               Lai nodrošinātu izsekojamību tādai svaigai cūkgaļai, gaļas izstrādājumiem un gaļas produktiem, kuri sastāv no svaigas cūkgaļas vai to satur un kurus ieved Lēmuma 2008/855/EK pielikuma III daļā uzskaitītajos apgabalos no apgabaliem, kas nav iekļauti minētajā daļā, gaļai un gaļas produktiem un izstrādājumiem jābūt attiecīgi marķētiem. Tāpēc svaiga cūkgaļa jāmarķē ar veselības marķējumu, kas paredzēts I pielikuma I sadaļas III nodaļā Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (5). Gaļas izstrādājumiem un gaļas produktiem, kas satur attiecīgo cūkgaļu, jāpiestiprina identifikācijas marķējums, kas paredzēts II pielikuma I sadaļā Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (6).

               (8)

               Tāpēc attiecīgi jāgroza Lēmums 2008/855/EK.

               (9)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Lēmumu 2008/855/EK groza šādi.

               1)

               Iekļauj šādu 8.a pantu:
               “8.a pants
               Svaigas cūkgaļas, gaļas izstrādājumu un gaļas produktu, kas sastāv no šīs gaļas vai to satur, nosūtīšana uz citām dalībvalstīm no apgabaliem, kuri atrodas ārpus pielikuma III daļā uzskaitītajiem apgabaliem
               1.   Attiecīgās dalībvalstis, kuru apgabali ir iekļauti pielikuma III daļā, var atļaut nosūtīt uz citām dalībvalstīm svaigu cūkgaļu, kas iegūta no cūkām saimniecībās, kuras atrodas ārpus pielikuma III daļā uzskaitītajiem apgabaliem, kā arī gaļas izstrādājumus un gaļas produktus, kas sastāv no šīs gaļas vai to satur, ja gaļa, gaļas izstrādājumi un gaļas produkti ir ražoti, uzglabāti vai pārstrādāti uzņēmumos:

                           a)

                           kurus šim nolūkam apstiprinājusi kompetentā iestāde un par kuriem ziņots Komisijai;

                           b)

                           kuros ražošana, uzglabāšana un pārstrāde notiek atsevišķi no citiem produktiem, kas sastāv no gaļas vai to satur, no saimniecībām, kuras atrodas pielikuma III daļā uzskaitītajos apgabalos.

                     2.   Šā panta 1. punktā minētajai svaigajai cūkgaļai jābūt marķētai, kā noteikts Regulas (EK) Nr. 854/2004 I pielikuma I sadaļas III nodaļā.
               Šā panta 1. punktā minētajiem gaļas izstrādājumiem un gaļas produktiem jābūt marķētiem, kā noteikts Regulas (EK) Nr. 853/2004 II pielikuma I sadaļā.”

               2)

               Lēmuma 15. pantā datumu “2009. gada 31. decembrim” aizstāj ar datumu “2011. gada 31. decembrim”.

               3)

               Pielikuma III daļā iekļauj šādu ierakstu:
               “Rumānija

               Visa Rumānijas teritorija.”

         2. pants
   Šā lēmuma 1. panta 3. punktu piemēro no 2010. gada 1. janvāra.
   3. pants
   Šis lēmums ir adresēts dalībvalstīm.

      Briselē, 2009. gada 14. decembrī

            Komisijas vārdā –

            Komisijas locekle

         Androulla VASSILIOU

      (1)  OV L 395, 30.12.1989., 13. lpp.

      (2)  OV L 224, 18.8.1990., 29. lpp.

      (3)  OV L 302, 13.11.2008., 19. lpp.

      (4)  OV L 314, 15.11.2006., 48. lpp.

      (5)  OV L 139, 30.4.2004., 206. lpp.

      (6)  OV L 139, 30.4.2004., 55. lpp.


title: Padomes Lēmums 2009/935/TI ( 2009. gada 30. novembris ), ar kuru nosaka to trešo valstu un organizāciju sarakstu, ar kurām Eiropols slēdz nolīgumus

text:
               11.12.2009

               LV

               Eiropas Savienības Oficiālais Vēstnesis

               L 325/12

      PADOMES LĒMUMS 2009/935/TI
   (2009. gada 30. novembris),
   ar kuru nosaka to trešo valstu un organizāciju sarakstu, ar kurām Eiropols slēdz nolīgumus
   EIROPAS SAVIENĪBAS PADOME,
   ņemot vērā Padomes Lēmumu 2009/371/TI (2009. gada 6. aprīlis), ar ko izveido Eiropas Policijas biroju (Eiropolu) (1) (“Eiropola izveides lēmums”), un jo īpaši tā 26. panta 1. punkta a) apakšpunktu,
   ņemot vērā Padomes Lēmumu 2009/934/TI (2009. gada 30. novembris), ar ko pieņem īstenošanas noteikumus, kuri reglamentē Eiropola attiecības ar partneriem, tostarp personas datu un klasificētas informācijas apmaiņu (2), un jo īpaši tā 5. un 6. pantu,
   ņemot vērā Eiropas Parlamenta atzinumu,
   tā kā:

               (1)

               Padomei pēc apspriešanās ar Eiropas Parlamentu ar kvalificētu balsu vairākumu jāpieņem Eiropola izveides lēmuma 23. panta 1. punktā minētais trešo valstu un organizāciju saraksts, ar kurām Eiropols slēdz nolīgumus.

               (2)

               Šāds saraksts jāsagatavo valdei.

               (3)

               Ir vēlams izstrādāt procedūru, ar kuru nosaka, kādā veidā papildu trešās valstis un organizācijas var tikt pievienotas to trešo valstu un organizāciju sarakstam, ar kurām Eiropols slēdz nolīgumus,

         IR NOLĒMUSI ŠĀDI.
   1. pants
   1.   Saskaņā ar Eiropola izveides lēmuma 23. panta 2. punktu Eiropols slēdz nolīgumus ar tām trešām valstīm un organizācijām, kas minētas sarakstā šā lēmuma pielikumā. Eiropols drīkst uzsākt nolīguma slēgšanas procedūru, tiklīdz attiecīgā trešā valsts vai organizācija ir iekļauta minētajā sarakstā. Eiropols cenšas noslēgt ar attiecīgajām trešām valstīm un organizācijām sadarbības nolīgumu, kas dod iespēju veikt personas datu apmaiņu, ja vien valde nav pieņēmusi citādu lēmumu.
   2.   Eiropols nosaka prioritātes sadarbības nolīgumu slēgšanai ar sarakstā iekļautajām trešām valstīm un organizācijām, ņemot vērā Eiropola operatīvās vajadzības un pieejamos cilvēku un finanšu resursus. Valde var sniegt direktoram jebkādus papildu rīkojumus attiecībā uz sarunām par konkrētu nolīgumu, ja tā uzskata, ka tas vajadzīgs.
   3.   Direktors regulāri informē valdi par notiekošo sarunu ar trešām personām norisi un reizi sešos mēnešos iesniedz progresa ziņojumus.
   2. pants
   1.   Eiropola valdes loceklis drīkst ierosināt iekļaut sarakstā jaunu trešo valsti vai organizāciju. To darot, viņi īsi izklāsta operatīvo nepieciešamību slēgt sadarbības nolīgumu ar attiecīgo trešo valsti vai organizāciju.
   2.   Valde pieņem lēmumu par to, vai ierosināt Padomei iekļaut sarakstā minēto trešo valsti vai organizāciju vai ne.
   3.   Padome pieņem lēmumu par trešās valsts vai organizācijas iekļaušanu sarakstā, izdarot grozījumu šā lēmuma pielikumā.
   3. pants
   Šis lēmums stājas spēkā 2010. gada 1. janvārī.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 30. novembrī

            Padomes vārdā –

            priekšsēdētāja

         B. ASK

      (1)  OV L 121, 15.5.2009., 37. lpp.

      (2)  Skatīt šā Oficiālā Vēstneša 6. lappusi

      PIELIKUMS
      To trešo valstu un organizāciju saraksts, ar kurām Eiropols slēdz nolīgumus.

                  1.

                  Trešās valstis (alfabēta secībā):

                              —

                              Albānija

                              —

                              Amerikas Savienotās Valstis

                              —

                              Austrālija

                              —

                              Bijusī Dienvidslāvijas Maķedonijas Republika

                              —

                              Bolīvija

                              —

                              Bosnija un Hercegovina

                              —

                              Horvātija

                              —

                              Indija

                              —

                              Islande

                              —

                              Izraēla

                              —

                              Kanāda

                              —

                              Kolumbija

                              —

                              Krievija

                              —

                              Ķīna

                              —

                              Lihtenšteina

                              —

                              Maroka

                              —

                              Melnkalne

                              —

                              Moldova

                              —

                              Monako

                              —

                              Norvēģija

                              —

                              Peru

                              —

                              Serbija

                              —

                              Šveice

                              —

                              Turcija

                              —

                              Ukraina.

                  2.

                  Organizācijas (alfabēta secībā):

                              —

                              Apvienoto Nāciju Organizācijas Birojs narkotiku un noziedzības apkarošanai (UNODC)

                              —

                                 ICPO-Interpol

                              —

                              Pasaules Muitas organizācija.


title: Padomes Lēmums (2004. gada 29. novembris), ar ko ieceļ Euratom Apgādes aģentūras Padomdevējas komitejas locekli

text:
               9.12.2004

               LV

               Eiropas Savienības Oficiālais Vēstnesis

               C 305/2

      PADOMES LĒMUMS

   (2004. gada 29. novembris),
   ar ko ieceļ Euratom Apgādes aģentūras Padomdevējas komitejas locekli
   (2004/C 305/02)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu, un jo īpaši tā 54. panta otro un trešo daļu,
   ņemot vērā X pantu (1) Euratom Apgādes aģentūras Statūtos, kuros pēdējie grozījumi izdarīti ar 1995. gada 1. janvāra Lēmumu 95/1EK, Euratom, EOTK (2),
   ņemot vērā Padomes 2003. gada 22. septembra lēmumu, ar ko ieceļ Euratom Apgādes aģentūras Padomdevējas komitejas locekļus (3),
   ņemot vērā Komisijas atzinumu,
   tā kā:

               (1)

               Pēc Serge GAS kunga atkāpšanās, par ko Padomei paziņots 2004. gada 19. maijā, minētajā komitejā ir atbrīvojusies viena locekļa vieta.

               (2)

               Būtu jāaizpilda šī brīvā amata vieta.

               (3)

               2004. gada 19. maijā Francijas valdība izvirzīja kandidātu,

         IR PIEŅĒMUSI ŠO LĒMUMU.
   Vienīgais pants
   Ar šo Jeanne MARCUCCI kundze ir iecelta par Euratom Apgādes aģentūras Padomdevējas komitejas locekli uz atlikušo komitejas pilnvaru laiku līdz 2005. gada 28. martam.

      Briselē, 2004. gada 29. novembrī

         Padomes vārdā —
         priekšsēdētājs
         L. J. BRINKHORST

      (1)  OV 27, 6.12.1958., 534.-538. lpp.

      (2)  OV L 1, 1.1.1995., 1. lpp.

      (3)  OV C 232, 27.9.2003., 1. lpp.


title: 2009/441/EK: Padomes Lēmums ( 2009. gada 25. maijs ), ar ko ieceļ amatā Reģionu komitejas locekli no Itālijas

text:
               11.6.2009

               LV

               Eiropas Savienības Oficiālais Vēstnesis

               L 148/17

      PADOMES LĒMUMS

   (2009. gada 25. maijs),
   ar ko ieceļ amatā Reģionu komitejas locekli no Itālijas
   (2009/441/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Renato SORU kunga pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejas locekļa amatā tiek iecelts:

      Ugo CAPPELLACCI kungs, Presidente della Regione Sardegna.
   2. pants
   Šis lēmums stājas spēkā tā pieņemšanas dienā.

      Briselē, 2009. gada 25. maijā

            Padomes vārdā —

            priekšsēdētājs

         J. ŠEBESTA

      (1)  OV L 56, 25.2.2006., 75. lpp.


title: Padomes Llēmums (1993. gada 13. decembris) par Vienošanās slēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā

text:
Svarīgs juridisks paziņojums

|

31993D0737

Oficiālais Vēstnesis L 346 , 31/12/1993 Lpp. 0017 - 0017

		Padomes Lēmums(1993. gada 13. decembris)par Vienošanās slēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā(93/737/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā pārrunās par Eiropas ekonomikas zonu (EEZ) bija iespējams apspriest Vienošanos vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā;tā kā šī vienošanās ir daļa no EEZ pārrunu galarezultāta un būtisks nosacījums, lai Kopiena apstiprinātu EEZ līgumu;tā kā šī vienošanās ir jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Vienošanos vēstuļu apmaiņas veidā starp Eiropas Ekonomikas kopienu un Norvēģijas Karalisti par dažiem pasākumiem lauksaimniecības jomā.Vienošanās teksts ir pievienots Padomes 1993. gada 15. marta Lēmumam 93/239/EEK par Vienošanās slēgšanu vēstuļu apmaiņas veidā starp Eiropas Ekonomikas kopienu no vienas puses un Austrijas Republiku, Somijas Republiku, Islandes Republiku, Norvēģijas Karalisti un Zviedrijas Karalisti no otras puses attiecībā uz Nolīgumu par dažu pasākumu lauksaimniecības jomā pagaidu piemērošanu, ko minētās puses parakstījušas Portu 1992. gada 2. maijā [2].2. pantsPadomes priekšsēdētājs paziņo par nolīguma apstiprināšanu Kopienā [3].Briselē, 1993. gada 13. decembrīPadomes vārdā —priekšsēdētājsPh. Maystadt[1] OV C 305, 23.11.1992., 61. lpp.[2] OV L 109, 1.5.1993., 1. lpp.[3] OV L 346, 31.12.93., 35. lpp.--------------------------------------------------


title: 2014/698/ES: Eiropas Parlamenta un Padomes Lēmums ( 2014. gada 25. septembris ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Grieķijas pieteikums EGF/2014/001 EL/ Nutriart )

text:
               8.10.2014

               LV

               Eiropas Savienības Oficiālais Vēstnesis

               L 292/16

         EIROPAS PARLAMENTA UN PADOMES LĒMUMS
   (2014. gada 25. septembris)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Grieķijas pieteikums EGF/2014/001 EL/Nutriart)

      (2014/698/ES)

   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (2), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (3) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) tika izveidots, lai sniegtu atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies, tādēļ ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās ilgstoša globālā finanšu un ekonomikas krīze, kas aplūkota Eiropas Parlamenta un Padomes Regulā (EK) Nr. 546/2009 (4), vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā paredzēts Regulas (ES, Euratom) Nr. 1311/2013 12. pantā.

               (3)

               Grieķija 2014. gada 5. februārī iesniedza priekšlikumu EGF izmantošanai saistībā ar darbinieku atlaišanu uzņēmumā Nutriart S.A un 25 piegādes un pakārtotās ražošanas uzņēmumos: AR.ZIGAS & SIA un saistībā ar 24 pašnodarbinātām personām, kuru darbība beidzās un bija atkarīga no galvenā uzņēmuma, un papildināja to, sniedzot papildinformāciju, kas paredzēta Regulas (ES) Nr. 1309/2013 8. panta 3. punktā. Šis pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

               (4)

               Saskaņā ar Regulas (ES) Nr. 1309/2013 6. panta 2. punktu Grieķija nolēma sniegt arī NEET individualizētus pakalpojumus, kurus līdzfinansē EGF.

               (5)

               Tādēļ EGF būtu jāizmanto, lai sniegtu finansiālu ieguldījumu EUR 6 096 000 apmērā saistībā ar Grieķijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 6 096 000 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2014. gada 25. septembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         S. GOZI

      (1)  OV L 347, 20.12.2013., 855. lpp.

      (2)  OV L 347, 20.12.2013., 884. lpp.

      (3)  OV C 373, 20.12.2013., 1. lpp.

      (4)  Eiropas Parlamenta un Padomes 2009. gada 18. jūnija Regula (EK) Nr. 546/2009, ar kuru groza Regulu (EK) Nr. 1927/2006 par Eiropas Globalizācijas pielāgošanas fonda izveidi (OV L 167, 29.6.2009., 26. lpp.).


title: Padomes Lēmums (ES) 2017/1792 (2017. gada 29. maijs) par to, lai Savienības vārdā parakstītu un provizoriski piemērotu Divpusējo nolīgumu starp Eiropas Savienību un Amerikas Savienotajām Valstīm par prudenciālās uzraudzības pasākumiem attiecībā uz apdrošināšanu un pārapdrošināšanu

text:
               6.10.2017

               LV

               Eiropas Savienības Oficiālais Vēstnesis

               L 258/1

         PADOMES LĒMUMS (ES) 2017/1792
   (2017. gada 29. maijs)
   par to, lai Savienības vārdā parakstītu un provizoriski piemērotu Divpusējo nolīgumu starp Eiropas Savienību un Amerikas Savienotajām Valstīm par prudenciālās uzraudzības pasākumiem attiecībā uz apdrošināšanu un pārapdrošināšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2015. gada 21. aprīlī pilnvaroja Komisiju sākt sarunas ar Amerikas Savienotajām Valstīm attiecībā uz nolīgumu par pārapdrošināšanu. Sarunas tika sekmīgi pabeigtas 2017. gada 12. janvārī ar vēstuļu apmaiņu starp sarunu vadītājiem.

               (2)

               Divpusējais nolīgums starp Eiropas Savienību un Amerikas Savienotajām Valstīm par prudenciālās uzraudzības pasākumiem attiecībā uz apdrošināšanu un pārapdrošināšanu (“nolīgums”) būtu jāparaksta.

               (3)

               Lai dotu iespēju saskaņā ar šo nolīgumu izveidot apvienoto komiteju, kurā Savienība un Amerikas Savienotās Valstis apmainīsies ar informāciju par nolīguma pienācīgu īstenošanu, un lai uzraudzības iestādēm Savienībā dotu iespēju īstenot saskaņotu praksi attiecībā uz grupu uzraudzību, kas jau ir iespējama saskaņā ar pašreizējo Savienības tiesisko regulējumu minētajā jomā, nolīguma 4. un 7. pants būtu jāpiemēro provizoriski, kamēr tiek pabeigtas procedūras tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Divpusējo nolīgumu starp Eiropas Savienību un Amerikas Savienotajām Valstīm par prudenciālās uzraudzības pasākumiem attiecībā uz apdrošināšanu un pārapdrošināšanu, ņemot vērā tā noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Nolīguma 4. un 7. pantu provizoriski piemēro saskaņā ar nolīguma 9. un 10. pantu (1), kamēr tiek pabeigtas procedūras tā noslēgšanai.
   4. pants
   Komisija pārstāv Savienību nolīguma 7. pantā paredzētajā Apvienotajā komitejā pēc Padomes Finanšu pakalpojumu jautājumu darba grupas viedokļu uzklausīšanas un informē minēto darba grupu, kad vien tas ir nepieciešams, bet ne retāk kā vienu reizi gadā, par nolīguma īstenošanā panākto progresu.
   5. pants
   Jebkuras nostājas, kuras jāpauž Savienības vārdā, pieņem saskaņā ar Līgumiem, un tādējādi tās pieņem Padome, kā tas noteikts Līguma par Eiropas Savienību 16. panta 1. punktā vai Līguma par Eiropas Savienības darbību 218. panta 9. punktā.
   6. pants
   Šis lēmums stājas spēkā tā pieņemšanas dienā.

      Briselē, 2017. gada 29. maijā

            Padomes vārdā –

            priekšsēdētājs

         C. CARDONA

      (1)  Dienu, no kuras nolīgumu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.